**1. MathTrek Krapinsko-zagorske županije**

|  |  |
| --- | --- |
| **Kada** | 29. 9. 2018. (subota)  |
| **Gdje** | Kumrovec |
| **Zašto** | popularizacija matematike i druženje u prirodi |
| **Uzrast** | 7. i 8. r. |
| **Način provedbe** | U paru; u paru mogu biti učenici istog ili različitog razreda* učenici će uz pomoć orijentacijske karte obilaziti stanice na kojima će rješavati matematičke zadatke
* ukupno ima 10 stanica
 |
| **Zadaci** | Brojevni izrazi s cijelim i racionalnim brojevima; Linearne jednadžbe s jednom nepoznanicom |
| **Propozicije** | Propozicije u prilogu |
| **Kotizacija** | 20 kn po paru  |
| **Prijave** |  do 20. 9. 2018. |
| **Način prijave** |  prijavnicu ispuniti on line: <https://drive.google.com/open?id=1Gx1Z81wrwGkBX0ohqEeXPFv6cmYIkmLI8PE7gp96URA> |
| **Organizator** | Udruga MathKaj |
| **Organizacijski odbor** | Vesna Kunštek, Dragica Šalković, Tanja Turk, Andreja Drašković, Klara Golubić,Silva Županić i Ančica Slaviček |
| **Web stranica** | <http://matzsv.weebly.com/mathtrek.html> |
| **napomena** | Svaki učenik obavezno mora sa sobom donijeti Suglasnost roditelja - potvrdu za sudjelovanje potpisanu od strane roditelja/skrbnika koja se nalazi uz propozicije. |
|  |
| **Satnica:** 8:00 – 8:45 – dolazak parova, prijava na Info pultu, dobivanje akreditacije s brojevima te orijentacijske karte 8:45 – 9:00 – pozdravna riječ organizatora, domaćina (općina Kumrovec, TZ područja KDZS) i gostiju 9:00 – 11:00 – natjecanje 11:15 – proglašenje najboljih i zatvaranje MathTreka |

Sve dodatne informacije možete dobiti od predsjednice udruge, dopredsjednice udruge ili tajnice udruge:

Ančica Slaviček: ancica.slavicek@gmail.com (mob: 099 572 11 76)

Dragica Šalković: [dragica.salkovic@optinet.hr](dragica.salkovic%40optinet.hr) (mob: 091 887 57 15)

Tanja Turk: [tanja.turk77@gmail.com](tanja.turk77%40gmail.com) (mob: 091 579 26 56)

**Propozicije 1. MathTreka KZŽ-a**

MathTrek osmišljen je kao rješavanje zadataka iz matematike u prirodi, obilazeći pripremljene stanice s matematičkim zadacima koristeći orijentacijsku kartu.

U MathTreku sudjeluju učenici 7. i 8. razreda, obilazeći stanice zajedno u paru (par formiraju po želji: mogu biti dva osmaša, dva sedmaša ili sedmaš i osmaš). Svaki učenik mora prilikom prijave na Info pultu priložiti i Suglasnost za sudjelovanje potpisanu od strane roditelja/skrbnika (u prilogu). Plan obilaska stanica kreira svaki par po želji.

Ukupno ima 10 stanica na kojima su postavljeni različiti zadatci s brojevnim izrazima s cijelim i racionalnim brojevima, kao i linearne jendadžbe s jednom nepoznanicom.

Svaki par bira jedan zadatak. Kada par točno riješi zadatak, dobiva potvrdni žig na svojoj akreditaciji i kreće na drugu stanicu. Ukoliko je krivo riješio zadatak, ima pravo na još jedan pokušaj. Ukoliko i u drugom pokušaju par krivo riješi zadatak, može uzeti drugi zadatak, ali za njegovo rješavanje ima samo jedan pokušaj. Svi ti pokušaji bilježe se na akreditaciji.

Vrijeme rješavanja/prolaska svih stanica je 2 sata. Prilikom dolaska na cilj, par se mora prijaviti sucima koji će evidentirati vrijeme dolaska.

Učenici sa sobom donose samo pribor za pisanje. Nije dozvoljeno korištenje kalkulatora. Papire za rješavanje osigurava organizator.

Na orijentacijskoj karti označeni su “čvrsti putovi”, no učenici mogu obilaziti stanice koristeći i popriječne putove (npr. kroz livadu).

**POBJEDNIK**

U MathTreku težište je postavljeno na matematiku. Tako da će pobjednik biti onaj par koji u zadanom vremenu ima najviše točno riješenih stanica. Ukoliko dva para imaju jednak broj točno riješenih stanica, bolji rang ostvaruje onaj par koji ima “bolje” vrijeme, tj. koji je prije stigao na cilj. Ukoliko dva para imaju jednak broj točno riješenih stanica i jednako vrijeme, bolje mjesto zauzima onaj par koji ima manje dodatnih pokušaja prilikom rješavanja zadatka.

Ukoliko neki učenik ne može pristupiti MathTreku, može ga zamijeniti drugi učenik, ali o tome treba obavijestiti organizacijski odbor prilikom dolaska na Info pultu.

Organizacijski odbor